లఖన్‌లాల్ దేవాంగన్

లఖన్‌లాల్ దేవాంగన్ ఛత్తీస్‌గఢ్ రాష్ట్రానికి చెందిన రాజకీయ నాయకుడు. ఆయన రెండుసార్లు కోర్బా నియోజకవర్గం & కట్ఘోరా నియోజకవర్గం నుండి ఎమ్మెల్యేగా గెలిచి, 2023 డిసెంబరు 22న విష్ణు దేవ్ సాయ్ మంత్రివర్గంలో మంత్రిగా ప్రమాణస్వీకారం చేశాడు.
వ్యక్తిగత జీవితం
లఖన్‌లాల్ దేవాంగన్ 1962 ఏప్రిల్ 12న కోర్బాలో జన్మించాడు, ఆయన తండ్రి పేరు దివంగత తులసీ రామ్ దేవాంగన్.  లఖన్ లాల్ దేవాంగన్  బిఎ మొదటి సంవత్సరం వరకు పూర్తి చేశాడు. ఆయన 15 అక్టోబర్ 1982న రాంకుమారి దేవాంగన్ ను వివాహం చేసుకున్నాడు. వారికీ ఒక కొడుకు, ముగ్గురు కూతుళ్ల ఉన్నారు.

రాజకీయ జీవితం
లఖన్‌లాల్ దేవాంగన్ 2003లో భారతీయ జనతా పార్టీ ద్వారా రాజకీయాల్లోకి వచ్చి  కోర్బా మున్సిపల్ కార్పొరేషన్ ఏర్పడినప్పుడు, 2000 నుండి 2005 వరకు కొహడియా నుండి కౌన్సిర్‌గా ఎన్నికయ్యాడు. ఆయన ఆ తరువాత 2005 నుండి 2010 వరకు మున్సిపల్ కార్పొరేషన్ కోర్బాకు మేయర్‌గా పని చేశాడు. లఖన్‌లాల్ 2013 అసెంబ్లీ ఎన్నికల్లో బిజెపి అభ్యర్థిగా  కట్టోరా నియోజకవర్గం నుండి తొలిసారి ఎమ్మెల్యేగా ఎన్నికై, పార్లమెంటరీ కార్యదర్శిగా పని చేశాడు. 

లఖన్‌లాల్ దేవాంగన్ 2018లో ఎన్నికల్లో ఓడిపోయి, 2023 ఎన్నికల్లో కోర్బా నియోజకవర్గం నుండి బీజేపీ అభ్యర్థిగా పోటీ చేసి తన సమీప కాంగ్రెస్ పార్టీ అభ్యర్థి రజై సింగ్ అగర్వాల్ పై 25629 ఓట్ల మెజారిటీతో ఎమ్మెల్యేగా గెలిచి, 2023 డిసెంబరు 22న విష్ణు దేవ్ సాయ్ మంత్రివర్గంలో మంత్రిగా బాధ్యతలు చేపట్టాడు.

మూలాలు

వర్గం:ఛత్తీస్‌గఢ్ రాష్ట్ర రాజకీయ నాయకులు